section_heading: Programske linije
paragraph_text: Književni program sastoji se od Dana književnosti, najmlađe programske linije Kastafskog kulturnog leta, tijekom kojih publika ima priliku uživati u pisanoj riječi uz druženje i otvorene rasprave o suvremenim književnim temama, ali i radovima nastalima na lokalnom dijalektu. Proteklih godina u sklopu događanja sudjelovali su predstavnici lokalnog književnog kolektiva Ri Lit, Renato Baretić, Jasen Boko, Rade Šerbedžija te Nikola Petković, predsjednik Hrvatskog društva pisaca.